b'\n_START_ARTICLE_\nPlatono akademija\n_START_PARAGRAPH_\nPlatono akademija \xe2\x80\x93 filosofijos mokykla, kuri\xc4\x85 \xc4\xafk\xc5\xabr\xc4\x97 Platonas 387 m. pr. m. e. netoli At\xc4\x97n\xc5\xb3, mitinio herojaus Akademo sode, d\xc4\x97l to pavadinta akademija. Jai Platonas vadovavo apie 40 met\xc5\xb3._NEWLINE_Platono akademijoje filosofijos d\xc4\x97stymas derintas su matematikos, astronomijos, mechanikos tyrimais, visai \xc5\xa1iai veiklai teikiant etin\xc4\x99 (tarnavimo g\xc4\x97riui) prasm\xc4\x99._NEWLINE_Kaip formalus Platono filosofijos centras, Platono akademija gyvavo beveik 800 m., ta\xc4\x8diau jos filosofiniai pamatai ne kart\xc4\x85 keit\xc4\x97si. Vadinamoji Senoji akademija (iki 270 m. pr. m. e.; Speusipas, Ksenokratas) pl\xc4\x97tojo Platono teorij\xc4\x85, joje i\xc5\xa1ry\xc5\xa1kindama ir susiprindama pitagorizmo elementus. Vidurin\xc4\x97 akademija (III a. pr. m. e.; Arkesilajas) pasuko \xc4\xaf skepticizm\xc4\x85. Jo tradicij\xc4\x85 t\xc4\x99s\xc4\x97 ir Naujosios akademijos (II\xe2\x80\x93I a. pr. m. e.) k\xc5\xabr\xc4\x97jas, stoicizmo prie\xc5\xa1ininkas Karneadas._NEWLINE_Skepticizm\xc4\x85 pakeit\xc4\x97 eklektizmas, kuris rei\xc5\xa1k\xc4\x97si m\xc4\x97ginimais suderinti Platono filosofij\xc4\x85 su stoik\xc5\xb3, pitagorinink\xc5\xb3, peripatetik\xc5\xb3 ir kitomis teorijomis._NEWLINE_Neoplatonizmas (Plutarchas) akademijoje \xc4\xafsigal\xc4\x97jo IV a._NEWLINE_529 m., kaip pagonyb\xc4\x97s ramst\xc4\xaf, imperatorius Justinianas Platono akademij\xc4\x85 u\xc5\xbedar\xc4\x97.'